  Виталий Пронин Толон Удмурт кун филармонилэн залаз буш пуконъёс ӧй вал. Калык лыктӥз Удмуртиысь культура удысысь дано ужасьлэн, кылбурчилэн но крезьгурчилэн Юлия Кузьминалэн концертаз. Юбилейлы сӥзем ужрадэз дасяз ачиз кырӟась.Юлия Кузьминаез ӟечкыланы вуизы эшъёсыз, шаерысьтымы культура удысын тыршисьёс, республикаысьтымы ансамбльёс но нылпи коллективъёс. Залын пукись нылкышноослэсь сюлэмъёссэс чебер куараеныз ас палаз берыктӥз кырӟасьлэн кузпалыз Виталий Кузьмин. Арганэн сюлмысь шудэмез но Ю. Кузьминалэсь «Тонэ гинэ яратыса» гожтэм кырӟанзэ быдэстэмез бере учкисьёс солы "браво!" кесяськизы но шуласа ик чабизы.Юлия Кузьминалэсь кырӟанъёссэ быдэстӥзы «Инву гур», «Купанча» но «Дыдыос» ансамбльёс, Светлана но Любовь нылъёсыз. Учкисьёс шуныт пумитазы Удмуртиысь калык артисткаосты Раиса Нефёдоваез но Галина Владыкинаез. Соос быдэстӥзы Ю. Кузьминалэсь «Дор» спектакльлы гожтэм кырӟанзэ. Кышномуртлы сяська кузьманы кулэ пиосмурт. Удмуртиысь калык артист Пётр Романов озьы ик кариз. Юлия Ильиничналы эшшо 50 ар аслэсьтыз учкисьёссэ шумпоттыны ӵектӥз на.Галина Семёнова Туспуктэм: "Удмурт дуннелэн" архивысьтыз. Теги: артист концерт  